Võistlusjuhend 
2008. a superkrossi karikavõistluste V etapp

Laupäeval, 12.aprillil 2008. a 
Viljandi maakonnas, Tääksi-Õnniste autokrossirajal

Registreeritud EAL-s nr 22/RK

1. Võistluse aeg, koht.

1.1. Võistlus toimub 12.04.2008. a Tääksi-Õnniste autokrossirajal. Viljandi maakond.
Võistlusraja pikkus: 1010 m, laius 16 m
Rajakate: muld, pinnas
Treening- ja võistlussõidud peetakse päripäeva.

1.2. Võistluse ajakava

Esmaspäev, 24. märts 2008. a
avaldatakse võistluste juhend ja algab osavõtjate eelregistreerimine
Neljapäev, 10. aprill 2008. a
17.00 - lõpeb osavõtjate eelregistreerimine alandatud osavõtumaksuga
Laupäev, 12.aprill 2008. a
08.00-10.00 - registreerimine
08.00-10.00 - tehniline kontroll
09.00-10.30 - treening- ja kontrollsõidud
10.45 - võistlejate koosolek
11.00 - võistlussõidud
16.00 - orienteeruv autasustamise aeg
Võistluste täpne ajakava, eelsõitude koosseisud ja info ametlikul teadetetahvlil (ATT) kohtunike maja juures. 

2. Korraldaja, ametnikud

2.1. Korraldaja Erki Sport MTÜ 
Korraldaja aadress: Kahva tee 1, Papsaare Audru v. Pärnu maakond
2.2. Võistluse ametnikud
Võistluse direktor: Eiki Eriste	II
Võistluse juht: Erko Eriste 	II
Tehniline kontroll: Marko Luhaoja	III
Peaajamõõtja: Villu Teearu	II
Peasekretär: Krista Toombu	II
Kommentaator: Joel Kukk

2.3. Võistluste info
Eiki Eriste, tel 51 54 591
Erko Eriste, tel 52 87 454
www.rally.ee

3. Rada

Võistlusraja pikkus: 1010 m, laius 16 m 
Treening- ja võistlussõidud peetakse päripäeva.
Rajakate:  pinnas, muld

4. Arvestusklassid

4.1. Noored A 12-17 aastat, sõiduautod 2WD kuni 1600 cm³ 
4.2. Noored B 12-17 aastat sõiduautod 2WD kuni 1600 cm³ (müügikohustus)
4.3. Sõiduautod 2WD esisild kuni 2000 cm³ (müügikohustus)
4.4. Sõiduautod 2WD tagasild Lada ja Moskvitš klass kuni 2000 cm³ (müügikohustus)
4.5. Sõiduautod vabaklass ja 4WD
4.6 Veteranid

5. Üldkorraldus, autode tehnilised tingimused
5.1.	Klassides Noored A, 2WD Lada klass ja Vaba klass osalevad autod peavad vastama 2008. aasta superkrossi tehnilistele tingimustele. Ringrajavõistlustel Super 1600 autode ohutusvarustuse tingimustele.
5.2.	Klassides Noored B ja 2WD esisild autod peavad vastama 2008. aasta superkrossi tehnilistele tingimustele, ainult diferentsiaalide blokeeringud ja blokeerivad võtted keelatud. Mootori sisselase peab olema algne.  Ringrajavõistlustel Super 1600 autode ohutusvarustuse tingimustele.
5.3.	 4WD autod Division 1 klassi tehnilistele tingimustele.
5.4.	Lubatud kasutada vaid MASTER rehve. 

6. Osavõtjad, osavõtumaksud

6.1. Võistlustest osavõtjad peavad esitama:
- täidetud ja allkirjastatud osavõtuavalduse
- EAL-i võistlejalitsentsi
- EAL-i registreerijalitsentsi
- EAL-i auto tehnilise kaardi
- eelregistreerunud osalejad maksekorralduse koopia (eriti oluline osalejatel, kes eelregistreeruvad ja tasuvad osavõtumaksu “viimasel minutil”!)
6.2. Võistkondlikul arvestustusel täidetakse ühekordselt võistkonna registreerimise avaldus. Võistkonna registreerimistasu on 1000.-krooni. Järgmisel etapil uut avaldust täitma ei pea. Võistkonna koosseisu muutmisel tuleb esitada muutmise avaldus. Muutmisel tasu 300.-
6.3. Stardimaks klassides Noored A (müügikohustuseta), 2WD esisild, 2WD tagasild, vaba, veteranid eelregistreerimisel 700 kr (kui ei osale, kantakse järgmisele võistlusele või tagastatakse 250 kr), kohapeal 1000 kr. 
Stardimaks klassis noored B (müügikohustusega) eelregistreerimisel 0 kr, kohapeal 500.-
6.4. Eelmise etapi võitja järgmisel etapil osavõtumaksu ei tasu, vajalik on vaid rally.ee peal eelregistreerimine. Eelregistreerimiseta on eelmise etapi võitja osavõtumaksuks 500.-

NB! Võistleja loetakse eelregistreerunuks registreerimisankeedi täitmisel autospordiajakirja rally.ee leheküljel ja raha laekumisel korraldaja arvelduskontole (mõlemad tingimused peavad olema täidetud). Vaid registreerimisankeedi täitmisel ei oma võistleja õigust saada starti alandatud osavõtutasuga.

MTÜ Erki Sport 10022030073004 EÜP või 221039508051 Hansapank
Registreerimine autospordiajakirja rally.ee leheküljel.

7. Võistluste käik

7.1. Võistlused peetakse vastavalt rallikrossi reeglistikule.
7.2. Toimub kolm eelsõiduvooru ja finaalsõidud C, B, A. Eelsõiduvoorus sõidetakse 4 ringi, finaalsõitudes 6 ringi.
7.3. Kui arvestusklassis on osavõtjaid kuni 5, peetakse kaks eelsõiduvooru.
Eelsõiduvoorude koosseis loositakse.
7.4. Stardikorraldus: eelsõitudes 4 autot ühes reas, finaalsõitudes 8 autot paigutusega 2-2-2-2 malekorras.
7.5. Start grupistardina paigalt, töötava mootoriga. Stardi märguandeks on punaste fooritulede kustumise hetk. Valestardi korral start korratakse, teistkordsel rikkumisel kõrvaldatakse võistleja stardist.
7.6. Eelsõidus kiireima aja saavutanu saab 1 punkti, teine 2 punkti jne. Võrdne aeg annab võrdselt punkte. Võistleja, kes ei lõpetanud eelsõitu, teenib punkte võrdselt eelsõidus startinud autode arvuga. Diskvalifitseeritud võistlejad saavad 5 lisapunkti. Igas eelsõiduvoorus fikseeritakse võistlejate distantsi läbimise aeg 0,1 sekundilise täpsusega.
7.7. Finaalsõitude koosseisude määramine.
Võistleja, kes kahe parema eelsõiduvooru kokkuvõttes kogus kõige vähem punkte, valib stardikoha A-finaali esireas. Võistleja, kes kogus suuruselt järgmise punktisumma, stardib vabalt kohalt jne. Mitme võistleja võrdse punktisumma korral eelistatakse eelsõitudes paremat aega näidanud võistlejat. Punktide ja aegade võrdsuse korral eelistatakse viimases toimunud eelsõiduvoorus parema tulemuse saanud võistlejat. 
C-finaal
- võistlejad, kes said eelsõitudes 16-9 koha; B-finaal - võistlejad, kes said
eelsõitudes 8-5 koha ja C-finaali 4 paremat; A-finaal - võistlejad, kes said eelsõitudes 4-1
koha ja B-finaali 4 paremat.
7.8. Kui A või B-finaali pääsenu ei saa startida, jääb tema stardikoht täitmata ja finaalikoht asendamata teise sõitjaga, samas saab mittestartinu superkrossi karikavõistluste tulemusena kirja oma finaali viimase koha. C-finaali jõudnu mittestartimisel avaldatakse uus stardikorralduse protokoll, katkestanud asendatakse
varusõitja(te)ga vastavalt eelsõitude tulemustele. Nad stardivad viimastena eelsõitude tulemuste järjekorras.
7.9. Võistlusmääruse (VM) rikkujaid karistatakse Eesti Autospordi Liidu (EAL) poolt, vastavalt võistluste juhi ja vaatleja ettekandele. Karistused sõltuvalt rikkumiste tõsidusest, korduvusest (kohtunike töö segamine, ebasportlikud sõiduvõtted, ebasportlik käitumine jmt eest). Ohtliku sõidu eest kahe järjestikuse hoiatuse saamisel, peatatakse võistlejalitsents ülejärgmise etapini.

8. Kinnine parkla. Protestid

8.1. Pärast oma klassi viimast sõitu kinnine parkla kõigile võistlejatele.
8.2. Protesti aeg 15 min pärast tulemuste avaldamist teadetetahvlil. Protesti kautsjon 500 kr auto lahtivõtmine 3000 kr.
8.3. Autod vabastatakse parklast pärast autasustamist ja võistluste juhi vastavasisulist korraldust.

9. Tulemused

9.1. Tulemused vastavalt finišiprotokollidele.
9.2. SKV punktid I-15, II-12, III-10, IV-9, V-8, VI-7, VII-6, VIII-5, IX-4, X-3, XI-2, XII-1, alates kolmeteistkümnendast kohast saavad kõik osalejad ühe punkti. Iga klassi kontrollsõidu võitja saab ühe lisapunkti.
Kui masinaklassis stardib 5 või alla selle võistleja, siis jagatakse välja pooled punktid (8-6-5-4-3). Kui stardib alla kolme osaleja, siis etapp arvesse ei lähe.
9.3. Võistkonnavõistluse paremuse, 6 võistlejat, kes registreeritakse aasta algusel, võistlusel määrab nelja parima võistleja punktide suurim summa, võrdsuse korral noorteklassi  parim, siis, kus masinaklassis on osalejaid rohkem.

10. Autasustamine

10.1. Klassi kolme parimat autasustatakse karikatega. (Kui startijaid arvestusklassis oli kolm või vähem, siis võib korraldaja autasustada vaid esikohta.)
10.2. Superfinaali võitjat rändkarikaga.
10.3. Meeskonna arvestuses  4 parimat meeskonnaliiget (kes tõid punktid meeskonnale) medalitega.
10.4. Eriauhinnad.
10.5. Noorimat - ja parimat naisvõistlejat medaliga.
10.6. Vabaklassi parimat 2WD võistlejat medaliga.

11. Kindlustus. Vastutus

Võistlustest osavõtt omal vastutusel. Võimalike õnnetusjuhtumite ja nende tagajärgede eest korraldaja ega EAL vastust ei kanna. Kõik käesoleva juhendiga määratlemata küsimused lahendab kohtunikekogu kohapeal.

12. Auto hind

Võistleja on kohustatud (müügikohustusega klassides) auto müüma pärast võistlust ostja soovil hinnaga 30 000 kr. Kui antud autole on rohkem soovijaid, korraldatakse organisaatori poolt oksjon, mille tulu jääb korraldajale. Auto omanikule jäävad iste, rool ja ohurihmad. Müügikohustus ei kehti vabaklassi ja noorte müügikohustuseta klassi autode kohta.
Ostusoov tuleb fikseerida kirjalikult ja sellest informeeritakse auto omanikku pärast võistlussõitu. Ostusoovi avalduse esitamise tasu on 500.-, mille tasumisest on vabastatud auto omanik (kui ta soovib enampakkumisel osaleda). Auto ost-müük vormistatakse pärast enampakkumist. Enampakkumise tulu jääb võistlussarja korraldajale.